**Michal Teplý** (s. 27. toukokuuta 2001 Havlíčkův Brod, Tšekki) on tšekkiläinen jääkiekkoilija, joka pelaa NHL-seura Chicago Blackhawksin organisaatiossa. Hän pelannee lähinnä AHL-joukkue Rockford IceHogsissa. Teplý on pelipaikaltaan oikea laitahyökkääjä. Hän laukoo oikealta.

Ura
---

### Seuraura

Teplý on HC Havlíčkův Brodin kasvatti. Hän oli kaudella 2014–2015 19 osumallaan seuran C-nuorten paras maalintekijä Vojtěch Holendan ja Vojtěch Veverkan kanssa. Kaudella 2015–2016 Teplý voitti joukkueen sisäisen piste-, maali- ja syöttöpörssin tehoilla 16+14=30. Kaudella 2016–2017 hän oli tehoilla 35+23=58 Havlíčkův Brodin paras pistemies ja maalintekijä. Teplý jakoi myös joukkueen sisäisen syöttöpörssin voiton Vojtěch Holendan kanssa. Hän jakoi koko Tšekin B-nuorten sarjan maalipörssin toisen sijan HC Pardubicen Michal Pochobradskýn kanssa edellään vain HC Letci Letňanyn Lukáš Rousek sekä sijoittui pistepörssissä kahdeksanneksi. Teplý debytoi kauden aikana myös vain 15-vuotiaana Tšekin kolmanneksi korkeimmalla sarjatasolla 2. česká hokejová ligassa, jossa hän pelasi viisi playoff- ja kolme nousukarsintasarjan ottelua tehopistein 1+2=3.

Kaudeksi 2017–2018 Teplý siirtyi HC Liberecin organisaatioon. Hän pelasi suurimman osan kaudestaan seuran A-nuorissa, joiden sisäisen tehotilaston Teplý voitti lukemalla +13. Hän debytoi kauden aikana myös Liberecin miesten Extraliga-joukkueessa, jossa Teplý pelasi kaksi Mestarien liigan ottelua. Hän teki miesten pääsarjadebyyttinsä vain 16-vuotiaana 11. lokakuuta 2017 vieraissa sveitsiläistä HC Davosia vastaan. Teplý merkittiin Liberecin nelosketjun vasempaan laitaan Zdeněk Králin ja Adam Dlouhýn viereen. Hän sai ottelussa jääaikaa 9.04 minuuttia. Teplý teki ottelussa myös ensimmäisen miesten pääsarjamaalinsa. Hän ei kuitenkaan debytoinut kauden aikana Extraligassa. Teplý pelasi miesten pelejä myös 14 ottelua lainalla Tšekin toiseksi korkeimmalla sarjatasolla 1. česká hokejová ligan SK Horácká Slavia Třebíčissä.

Teplý debytoi kaudella 2018–2019 Extraligassa, jossa hän pelasi 15 runkosarjaottelua tehden kaksi syöttöpistettä. Teplý teki Extraliga-debyyttinsä runkosarjan avauskierroksella 14. syyskuuta 2018 vieraissa HC Plzeňiä vastaan. Hänet merkittiin Liberecin nelosketjun vasempaan laitaan Jaroslav Vlachin ja Lukáš Krenželokin viereen. Teplý sai ottelussa jääaikaa 12.02 minuuttia. Hän pelasi kauden aikana myös 23 ottelua lainalla 1. ligaa Třebíčissä. Teplý vahvisti myös Liberecin A-nuoria pudotuspeleissä, joissa hän oli joukkueen paras pistemies ja syöttäjä tehoilla 2+4=6.

Chicago Blackhawks varasi Teplýn neljännellä kierroksella 105. pelaajana NHL:n varaustilaisuudessa 2019. Samana kesänä hänet varasi myös WHL-joukkue Winnipeg Ice varasi koko CHL:n varaustilaisuuden neljäntenä pelaajana. Teplý siirtyi joukkueeseen kaudeksi 2019–2020. Hän oli tehoilla 29+34=63 Icen paras maalintekijä ja toiseksi paras pistemies Isaac Johnsonin jälkeen.

Huhtikuussa 2020 Teplý teki kolmivuotisen NHL-tulokassopimuksen Chicago Blackhawksin kanssa. Hänen kausipalkkansa NHL:n puolella on 825 833 dollaria. Syyskuussa seura lainasi Teplýn kaudeksi 2020–2021 kotimaahansa Extraliga-joukkue BK Mladá Boleslaviin. Hän pelasi siellä yhden ottelun, kunnes marraskuussa Teplý lainattiin sarjatasoa alemmas 1. ligan HC Litoměřiceen. Hän pelasi siellä kolme ottelua. alle 20-vuotiaiden MM-kilpailujen ja tammikuun 2021 harjoitusleirin päätteeksi Blackhawks lähetti Teplýn AHL-joukkue Rockford IceHogsiin.

### Maajoukkueura

Teplý pelasi alle 20-vuotiaiden MM-kilpailuissa vuosina 2020 ja 2021, joista ensimmäisessä turnauksessa hän voitti Tšekin sisäisen piste- ja syöttöpörssin viidellä syöttöpisteellään. Valmennus valitsi Teplýn joukkueen turnauksen yhdeksi kolmesta parhaasta pelaajasta. Hän pelasi myös alle 18-vuotiaiden MM-kilpailuissa vuosina 2018 ja 2019, joista jälkimmäisessä turnauksessa Teplý oli kolmella syöttöpisteellään Tšekin paras syöttäjä kolmen muun pelaajan kanssa. Hänet valittiin Kanadaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.

Teplý pelasi myös alle 18-vuotiaiden Hlinka Gretzky Cupissa vuonna 2018, jolloin hän oli kolmella syöttöpisteellään Tšekin paras syöttäjä Marcel Barinkan ja Adam Raškan kanssa. Teplý pelasi myös World U-17 Hockey Challengessa vuonna 2017, jolloin hän voitti pronssia. Teplý pelasi myös World Junior A Challengessa vuonna 2018. Yhteensä hän on pelannut 34 nuorten ja 68 poikien maaottelua.

Tšekin A-maajoukkueessa Teplý on pelannut yhden ottelun ilman tehopisteitä. Hän teki A-maajoukkuedebyyttinsä vain 19-vuotiaana Karjala-turnauksen päätösottelussa 8. marraskuuta 2020 Helsingin Hartwall Arenalla alle 20-vuotiaiden maajoukkuepelaajista koottua Venäjää vastaan. Myös Tšekki peluutti ottelussa useita alle 20-vuotiaiden maajoukkuepelaajia. Teplý merkittiin Tšekin nelosketjun vasempaan laitaan yhdessä kahden ikätoverinsa, Jaromír Pytlíkin ja Filip Kofferin viereen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | BK Havlíčkův Brod | Tšekki II | – | – | – | – | – | 5 | 1 | 2 | 3 | 0 |
| 2017–2018 | HC Liberec | Tšekki U20 | 21 | 13 | 5 | 18 | 4 | 8 | 2 | 1 | 3 | 2 | U18 | 7 | 1 | 2 | 3 | 2 |
|  | HC Benátky nad Jizerou | Tšekki I | 14 | 0 | 0 | 0 | 0 | – | – | – | – | – |
| 2018–2019 | HC Liberec | Tšekki U19 | 8 | 4 | 5 | 9 | 2 | 4 | 2 | 4 | 6 | 4 | U18 | 5 | 0 | 3 | 3 | 0 |
|  | HC Liberec | ČEL | 15 | 0 | 2 | 2 | 2 | – | – | – | – | – |
|  | HC Benátky nad Jizerou | Tšekki I | 23 | 4 | 6 | 10 | 8 | – | – | – | – | – |
| 2019–2020 | Winnipeg Ice | WHL | 53 | 29 | 34 | 63 | 16 | – | – | – | – | – | JMM | 5 | 0 | 5 | 5 | 0 |
| 2020–2021 | BK Mladá Boleslav | ČEL | 1 | 0 | 0 | 0 | 0 | – | – | – | – | – | JMM | 5 | 0 | 2 | 2 | 0 |
|  | HC Litoměřice | Tšekki I | 3 | 0 | 3 | 3 | 2 | – | – | – | – | – |
|  | Rockford IceHogs | AHL |  |  |  |  |  |  |  |  |  |  |
| 2 kautta | yhteensä | ČEL | 16 | 0 | 2 | 2 | 2 | – | – | – | – | – |

Lähteet
-------

* Michal Teplý The Internet Hockey Databasessa (englanniksi)
* Michal Teplý Eurohockey-sivustolla (englanniksi)
* Michal Teplý *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Michal Teplý *Elite Prospects*. Everysport Media Group AB.  (englanniksi)
2. ↑  Michal Teplý The Internet Hockey Databasessa (englanniksi)
3. ↑  Elite Prospects - HC Havlickuv Brod U16 *eliteprospects.com*. Everysport Media Group. Viitattu 16.6.2020. (englanniksi)
4. ↑  Elite Prospects - BK Havlickuv Brod U16 *eliteprospects.com*. Everysport Media Group. Viitattu 16.6.2020. (englanniksi)
5. ↑  Elite Prospects - BK Havlickuv Brod U18 *eliteprospects.com*. Everysport Media Group. Viitattu 16.6.2020. (englanniksi)
6. ↑  Elite Prospects - Czech U18 Stats 2016-2017 *eliteprospects.com*. Everysport Media Group. Viitattu 16.6.2020. (englanniksi)
7. ↑  Elite Prospects - Bili Tygri Liberec U20 *eliteprospects.com*. Everysport Media Group. Viitattu 16.6.2020. (englanniksi)
8. ↑  Matches *championshockeyleague.com*.  11.10.2017. Champions Hockey League (CHL) AG. Viitattu 16.6.2020. (englanniksi)
9. ↑  Matches *championshockeyleague.com*.  11.10.2017. Champions Hockey League (CHL) AG. Viitattu 16.6.2020. (englanniksi)
10. ↑  Rozestavení: HC Škoda Plzeň - Bílí Tygři Liberec, 14.09.2018 *Hokej.cz*.  14.9.2018. BPA sport marketing a.s. ve spolupráci s eSports.cz, s.r.o. Viitattu 6.9.2020. (tšekiksi)
11. ↑  HC Škoda Plzeň - Bílí Tygři Liberec, 14.09.2018 *Hokej.cz*.  14.9.2018. BPA sport marketing a.s. ve spolupráci s eSports.cz, s.r.o. Viitattu 15.6.2020. (tšekiksi)
12. ↑  Elite Prospects - Bili Tygri Liberec U20 *eliteprospects.com*. Everysport Media Group. Viitattu 16.6.2020. (englanniksi)
13. ↑  2019 CHL Import Draft - June 27th 11am ET *chl.ca*.  27.6.2019. Canadian Hockey League. Viitattu 16.6.2020. (englanniksi)
14. ↑  Winnipeg ICE sign Michal Teply, Nino Kinder to WHL Standard Player Agreements *winnipegice.ca*.  27.6.2019. Winnipeg, MB:  Winnipeg Ice. Viitattu 16.6.2020. (englanniksi)
15. ↑  Elite Prospects - Winnipeg Ice *eliteprospects.com*. Everysport Media Group. Viitattu 16.6.2020. (englanniksi)
16. ↑  RELEASE: Blackhawks Sign Michal Teply *nhl.com/blackhawks*.  11.4.2020. Chicago Blackhawks. Viitattu 15.6.2020. (englanniksi)
17. ↑  Lahtinen, Miikka: Chicago Blackhawks kiinnitti uuden hyökkääjän – haaviin tehokas huippulupaus *nhlsuomi.com*.  11.4.2020. NHL Suomi. Viitattu 16.6.2020.
18. ↑  RELEASE: Blackhawks Loan Kurashev and Teply *nhl.com/blackhawks*.  5.9.2020. Chicago Blackhawks. Viitattu 6.9.2020. (englanniksi)
19. ↑  RELEASE: Blackhawks Re-Assign Teply to HC Stadion Litomerice *nhl.com/blackhawks*.  25.11.2020. Chicago Blackhawks. Viitattu 12.1.2021. (englanniksi)
20. ↑  RELEASE: Blackhawks Assign 10 to Rockford; Release Krutil, Morris *nhl.com/blackhawks*.  11.1.2021. Chicago Blackhawks. Viitattu 12.1.2021. (englanniksi)
21. ↑  Elite Prospects - Czech Republic U20 *eliteprospects.com*. Everysport Media Group. Viitattu 16.6.2020. (englanniksi)
22. ↑  Elite Prospects - Czech Republic U18 *eliteprospects.com*. Everysport Media Group. Viitattu 16.6.2020. (englanniksi)
23. ↑  BEST PLAYER OF THE GAME SELCETED BY THE TEAM (pdf) *stats.iihf.com*.  28.4.2019. IIHF. Viitattu 16.6.2020. (englanniksi)
24. ↑  Elite Prospects - Czech Republic U18 *eliteprospects.com*. Everysport Media Group. Viitattu 16.6.2020. (englanniksi)
25. ↑  Tilanne 8.11.2020
26. ↑  CZE - RUS (Line Up) *stats.swehockey.se*.  8.11.2020. Svenska Ishockeyförbundet. Viitattu 9.11.2020. (englanniksi)